И „патриоталле кхетошкхиоран болх“ ша-башха кхеточу Залдостанов Александра ша куьйгалла дечу байкерийн тобанца жигара дакъалецира Оьрсийчоьно Украинин доларчу ГIирма ахгIайренна аннекси ярехь. Цу муьрехь цара, шайн жухIаргийн хьесапехь дуккхаъ къегаш долу седарчий а, йозанаш а, сарташ а тIелетийначу духаршна тIе а, мотоцикалшна тIе а оьрсийн байракхаш а летийна, цу ахгIайренна тIехь долу некъаш дIалийцира, ха даран посташ хIиттайо шаьш, аьлла. Иштта оьрсийн эскархоша схьалийцина йолчу гIишлошна ха деш а бара „Буьйсанан берзлой“ тобан декъашхой.